**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 426 /2017**

**ΑΔΑ:** 6ΥΓΙΩΨΑ-ΓΑΛ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 35ο/2017 Της 31Ης ΙΟΥΛΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση ή μη πρακτικού αποσφράγισης Οικονομικών προσφορών για την προμήθεια: Προμήθεια Οχημάτων (επιβατικά, ελαφρύ ημιφορτηγό, τρακτέρ με καταστροφέα και γερανοφόρο φορτηγό) ’’**

Στην Άρτα, σήμερα, 31-07-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **29138/27-07-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Πανέτας Γεώργιος**  **3. Σιαφάκας Χριστόφορος**  **4. Χαρακλιάς Κων/νος**  **5. Λιλής Γεώργιος** | **ΑΠΟΝΤΕΣ**  **1.Ζέρβας Κων/νος**  **2.Βασιλάκη-Μητρογιώργου**  **Βικτωρία**  **3. Κοσμάς Ηλίας**  **4.Παπαϊωάννου Κων/νος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 4 ) έκτακτα θέμα

Ο κ. Πρόεδρος εισηγούμενος το 4ο έκτακτο θέμα: **Έγκριση ή μη πρακτικού αποσφράγισης Οικονομικών προσφορών για την προμήθεια: Προμήθεια Οχημάτων (επιβατικά, ελαφρύ ημιφορτηγό, τρακτέρ με καταστροφέα και γερανοφόρο φορτηγό )** έθεσε υπόψη της επιτροπής το από 28-07-2017 πρακτικό της επιτροπής διαγωνισμού το οποίο έχει ως εξής:

Στην Άρτα και στο Δημοτικό Κατάστημα σήμερα 28 Ιουλίου 2017 ημέρα Παρασκευή συνήλθε σε συνεδρίαση η Επιτροπή διενέργειας διαγωνισμού και αξιολόγησης αποτελεσμάτων η οποία ορίστηκε με την αρ. 389/2016 απόφαση της Οικονομικής Επιτροπής, αποτελούμενη από τους: κ. Κύρκο Κεφάλα ως Πρόεδρο και τις κ. Νούτση Μιράντα και Ρίζου Εύη ως μέλη, για να προβεί στην ηλεκτρονική αποσφράγιση των οικονομικών προσφορών που κατατέθηκαν για το διαγωνισμό με αρ. πρωτ. διακήρυξης 17367/18-5-2017, για την «Προμήθεια οχημάτων (επιβατικά, ελαφρύ ημιφορτηγό, τρακτέρ με καταστροφέα και γερανοφόρο φορτηγό) Δήμου Αρταίων», προϋπολογισμού 145.192,00€ με Φ.Π.Α..

Έχοντας υπόψη:

1. Τις διατάξεις του Νόμου 4412/2016
2. Την αρ. 260/2017 απόφαση της Οικονομικής Επιτροπής με την οποία εγκρίθηκαν οι τεχνικές προδιαγραφές και οι όροι της Διακήρυξης
3. Την υπ’ αριθμ. 17367/18-5-2017 Διακήρυξη του διαγωνισμού
4. Το από 5-7-2017 πρακτικό Ι της Επιτροπής
5. Την αρ. 394/2017 απόφαση της Οικονομικής Επιτροπής περί έγκρισης του πρακτικού
6. Το αρ.28989/26-07-2017 έγγραφο για το άνοιγμα των οικονομικών προσφορών
7. Την μοναδική συμμετοχή στον διαγωνισμό στο τμήμα 3

η Επιτροπή προχώρησε στην ηλεκτρονική αποσφράγιση της οικονομικής προσφοράς του μοναδικού συμμετέχοντα στο διαγωνισμό, του κ. Ρεντινιώτη Μιχαήλ και αφού προέβη στους απαιτούμενους ελέγχους διαπίστωσε τα εξής:

**ΤΜΗΜΑ 3 : « ΠΡΟΜΗΘΕΙΑ ΜΕΤΑΧΕΙΡΙΣΜΕΝΟΥ ΦΟΡΤΗΓΟΥ ΥΠΗΡΕΣΙΑΣ ΠΡΑΣΙΝΟΥ» προϋπολογισμού 36.290,32 χωρίς ΦΠΑ**

|  |  |
| --- | --- |
| ΔΙΑΓΩΝΙΖΟΜΕΝΟΣ | Ρεντινιώτης Μιχαήλ |
| ΟΙΚΟΝΟΜΙΚΗ ΠΡΟΣΦΟΡΑ (χωρίς ΦΠΑ) | 35.450,00€ |

*Η Επιτροπή γνωμοδοτεί προς την Οικονομική Επιτροπή για την* ***κατακύρωση του* διαγωνισμού για το τμήμα 3** στον κ. Ρεντινιώτη Μιχαήλ ο οποίος προσέφερε την τιμή των 35.450,00 € χωρίς τον ΦΠΑ 24%

Επίσης γνωμοδοτεί σύμφωνα με το άρθρο 106 παρ. 5 του Ν. 4412/2016 για την **ματαίωση της διαδικασίας και την επανάληψη του διαγωνισμού ως εξής:**

**Α. για το τμήμα 1: «Προμήθεια οχημάτων Δήμου Αρταίων (επιβατικά και ελαφρύ ημιφορτηγό) χωρίς τροποποίηση των όρων και**

**Β. για το τμήμα 2: «Προμήθεια τρακτέρ με καταστροφέα» με τροποποίηση των όρων των τεχνικών προδιαγραφών και συγκεκριμένα:**

**α) Η παράγραφος που αφορά το σύστημα μετάδοσης κίνησης αντικαθίσταται ως εξής:**

Το κιβώτιο ταχυτήτων θα είναι χειροκίνητο ή ημιαυτόματο και θα διαθέτει τουλάχιστον πέντε (5) κύριες ταχύτητες όπως επίσης να διαθέτει ρεβέρσα για την εμπρός - πίσω κίνηση με χρήση συμπλέκτη.

Η μέγιστη ταχύτητα πορείας θα πρέπει να φθάνει τα 40 Km/h.

**β) Η παράγραφος που αφορά το θάλαμο χειρισμού αντικαθίσταται ως εξής:**

Θα ικανοποιεί όλες τις σχετικές προδιαγραφές ασφάλειας της Ε.Ε.

Θα φέρει 1 ή 2 θύρες με αντιολισθητικά σκαλοπάτια, 2 εξωτερικούς καθρέπτες και ένα  
εσωτερικό, υαλοκαθαριστήρες μπροστά και πίσω, air condition.

Ο θάλαμος θα στηρίζεται πάνω σε ειδικό σύστημα αναρτήσεως με αμορτισέρ και σινεμπλόκ για την απορρόφηση των κραδασμών.

Θα φέρει ψηφιακό πίνακα για τον έλεγχο και την παρακολούθηση όλων των  
λειτουργιών του μηχανήματος.

Το κάθισμα του χειριστή θα πρέπει να είναι αναπαυτικό, ρυθμιζόμενo  
ανάλογα με το βάρος του χειριστή. Θα ρυθμίζονται επίσης η κλίση, του καθίσματος, της πλάτης, των υποβραχιόνων, όπως επίσης και το ύψος του καθίσματος.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη Τις διατάξεις των άρθρων 72 και 75 του Ν. 3852/2010 και το από 28-07-2017 πρακτικό της Επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 28-07-2017 πρακτικό της επιτροπής διαγωνισμού που αφορά την **προμήθεια: «Προμήθεια Οχημάτων ( επιβατικά, ελαφρύ ημιφορτηγό, τρακτέρ με καταστροφέα και γερανοφόρο φορτηγό ) ως κατωτέρω:**

**1. Κατακυρώνει την ΠΡΟΜΗΘΕΙΑ ΜΕΤΑΧΕΙΡΙΣΜΕΝΟΥ ΦΟΡΤΗΓΟΥ ΥΠΗΡΕΣΙΑΣ ΠΡΑΣΙΝΟΥ ΤΜΗΜΑ 3** στον  **Ρεντινιώτης Μιχαήλ** που προσέφερε το ποσό των 35.450,00€ χωρίς τον ΦΠΑ 24%

**2.** Εγκρίνει σύμφωναμε το άρθρο 106 παρ. 5 του Ν. 4412/2016 την ματαίωση της διαδικασίας και την επανάληψη του διαγωνισμού για τα υπόλοιπα τμήματα της προμήθειας ως εξής:

**α.** **για το τμήμα 1: «Προμήθεια οχημάτων Δήμου Αρταίων (επιβατικά και ελαφρύ ημιφορτηγό)** χωρίς τροποποίηση των όρων των τεχνικών προδιαγραφών

**β.** **για το τμήμα 2: «Προμήθεια τρακτέρ με καταστροφέα»** με τροποποίηση των όρων των τεχνικών προδιαγραφών και συγκεκριμένα:

1)Η παράγραφος που αφορά το σύστημα μετάδοσης κίνησης αντικαθίσταται ως εξής**:**

Το **κιβώτιο ταχυτήτων θα είναι χειροκίνητο ή ημιαυτόματο και θα διαθέτει τουλάχιστον πέντε (5) κύριες ταχύτητες όπως επίσης να διαθέτει ρεβέρσα για την εμπρός - πίσω κίνηση με χρήση συμπλέκτη.**

Η μέγιστη ταχύτητα πορείας θα πρέπει να φθάνει τα 40 Km/h.

2)Η παράγραφος που αφορά το θάλαμο χειρισμού αντικαθίσταται ως εξής:

**Θα ικανοποιεί όλες τις σχετικές προδιαγραφές ασφάλειας της Ε.Ε.**

**Θα φέρει 1 ή 2 θύρες με αντιολισθητικά σκαλοπάτια, 2 εξωτερικούς καθρέπτες και ένα  
εσωτερικό, υαλοκαθαριστήρες μπροστά και πίσω, air condition.**

**Ο θάλαμος θα στηρίζεται πάνω σε ειδικό σύστημα αναρτήσεως με αμορτισέρ και σινεμπλόκ για την απορρόφηση των κραδασμών.**

**Θα φέρει ψηφιακό πίνακα για τον έλεγχο και την παρακολούθηση όλων των  
λειτουργιών του μηχανήματος.**

**Το κάθισμα του χειριστή θα πρέπει να είναι αναπαυτικό, ρυθμιζόμενo  
ανάλογα με το βάρος του χειριστή. Θα ρυθμίζονται επίσης η κλίση, του καθίσματος, της πλάτης, των υποβραχιόνων, όπως επίσης και το ύψος του καθίσματος.**

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 426/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ Κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*